23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 544 της 2/25 Ιουλ. 1979 (ΦΕΚ Α΄ 168) Περί παροχής προθεσμίας εγγραφής των εν ενεργεία Δικολάβων εις το Ταμείον Υγείας Δικηγόρων Επαρχιών. Έχοντες υπ’ όψει: α)Τας διατάξεις του άρθρ. 48 του Νόμ. 4507/66 «περί ρυθμίσεως θεμάτων τινών των Δικηγόρων, των Συμβολαιογράφων, τροποποιήσεως του Κώδικος περί Ταμείων Νομικών και άλλων τινών διατάξεων». β)Την γνώμην του Διοικητικού Συμβουλίου του Ταμείου Υγείας Δικηγόρων Επαρχιών διατυπωθείσαν κατά την συνεδρίασιν αυτού της 20ης Ιαν. 1979. γ)Την γνώμην του παρά των Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 92/11.4.79 συνεδρίασιν αυτού της Κ΄ περιόδου. δ)Την υπ’ αριθ. 535/7.6.1979 γνωμοδότησιν του Συμβουλίου της Επικρατείας, προτάσει του Υπουργού Κοινωνικών Υπηρεσιών, αποφασίζομεν: ΄Αρθρον μόνον.-1.Δια την κατά το άρθρ. 36 παρ. 1 του Νόμ. 4507/66 άσκησιν του δικαιώματος εγγραφής εις το Ταμείο Υγείας Δικηγόρων Επαρχιών των εν ενεργεία Δικολάβων και των μελών οικογενείας τούτων, παρέχεται εξάμηνος προθεσμία από της δημοσιεύσεως του παρόντος. 2.Η δια της προηγουμένης παραγράφου προθεσμία παρέχεται υπό τας εξής προϋποθέσεις: α)ότι προέρχονται εκ Συλλόγων και Περιφερειών υπαγομένων εις το ΤΥΔΕ: β)ότι δεν πάσχουν εξ ανιάτου νοσήματος, και γ)ότι αποδέχονται όπως καταβάλλουν από της ιδρύσεως του Ταμείου (1.4.1966) ή από του διορισμού των τας εκάστοτε ισχυσάσας εισφοράς ατόκως και εις 24 ισοπόσους μηνιαίας δόσεις της πρώτης καταβλητέας, άμα τη εγγραφή των. Αι πάσης φύσεως παροχαί εις τούτους άρχονται από της εγγραφής των. 